CELEX: 32005D0862
Language: el
Date: 2005-11-30 00:00:00
Title: 2005/862/ΕΚ: Απόφαση της Επιτροπής, της  30ής Νοεμβρίου 2005 , για την τροποποίηση των αποφάσεων 2005/759/ΕΚ και 2005/760/ΕΚ σχετικά με τα μέτρα για την καταπολέμηση της γρίπης των πτηνών σε άλλα πτηνά πλην των πουλερικών  [κοινοποιηθείσα υπό τον αριθμό Ε(2005) 4663]   (Κείμενο που παρουσιάζει ενδιαφέρον για τον ΕΟΧ)

3.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 317/19
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Νοεμβρίου 2005
   για την τροποποίηση των αποφάσεων 2005/759/ΕΚ και 2005/760/ΕΚ σχετικά με τα μέτρα για την καταπολέμηση της γρίπης των πτηνών σε άλλα πτηνά πλην των πουλερικών
   [κοινοποιηθείσα υπό τον αριθμό Ε(2005) 4663]
   (Κείμενο που παρουσιάζει ενδιαφέρον για τον ΕΟΧ)
   (2005/862/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), και ιδίως το άρθρο 10 παράγραφος 3,
   την οδηγία 91/496/ΕΟΚ του Συμβουλίου, της 15ης Ιουλίου 1991, για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και περί τροποποίησης των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), και ιδίως το άρθρο 18 παράγραφος 1,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για τον καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3), και ιδίως το άρθρο 22 παράγραφος 1,
   τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τους υγειονομικούς όρους που εφαρμόζονται στις μη εμπορικού χαρακτήρα μετακινήσεις ζώων συντροφιάς και για την τροποποίηση της οδηγίας 92/65/ΕΟΚ του Συμβουλίου (4), και ιδίως το άρθρο 18,
   Εκτιμώντας τα ακόλουθα:
   
               (1)
            
            
               Η γρίπη των πτηνών αποτελεί λοιμώδη ιογενή ασθένεια των πουλερικών και άλλων πτηνών, η οποία προκαλεί θνησιμότητα και διαταραχές που είναι δυνατόν να λάβουν ταχέως διαστάσεις επιζωοτίας και πιθανόν να αποτελέσουν σοβαρή απειλή για την υγεία των ζώων και τη δημόσια υγεία και να μειώσουν κατακόρυφα την κερδοφορία της πτηνοτροφίας. Υπάρχει κίνδυνος να εισαχθεί ενδεχομένως ο νοσογόνος παράγοντας μέσω του διεθνούς εμπορίου ζώντων πτηνών άλλων πλην των πουλερικών, συμπεριλαμβανομένων των πτηνών που συνοδεύουν τον κάτοχό τους (πτηνά συντροφιάς).
            
         
               (2)
            
            
               Η απόφαση 2000/666/ΕΚ της Επιτροπής, της 16ης Οκτωβρίου 2000, για τον καθορισμό των υγειονομικών όρων και των όρων κτηνιατρικής πιστοποίησης για εισαγωγή πτηνών άλλων πλην των πουλερικών και για καθορισμό των συνθηκών της περιόδου απομόνωσης (καραντίνας) (5), προβλέπει ότι τα κράτη μέλη επιτρέπουν την εισαγωγή πτηνών από τις τρίτες χώρες που αναφέρονται ως μέλη του διεθνούς γραφείου επιζωοτιών (ΔΓΕ).
            
         
               (3)
            
            
               Ο εξαιρετικά παθογόνος ιός της γρίπης των πτηνών ανιχνεύθηκε σε εισαγόμενα πτηνά που βρίσκονταν σε καραντίνα σε κράτος μέλος και η Επιτροπή εξέδωσε την απόφαση 2005/759/ΕΚ, της 27ης Οκτωβρίου 2005, για τη λήψη ορισμένων μέτρων προστασίας λόγω της γρίπης των πτηνών υψηλής παθογονικότητας σε ορισμένες τρίτες χώρες και της μετακίνησης από τρίτες χώρες πτηνών που συνοδεύουν τον κάτοχό τους (6), και την απόφαση 2005/760/ΕΚ, της 27ης Οκτωβρίου 2005, για τη λήψη ορισμένων μέτρων προστασίας όσον αφορά την εισαγωγή πτηνών σε αιχμαλωσία λόγω της υψηλής παθογονικότητας γρίπης των πτηνών σε ορισμένες τρίτες χώρες (7).
            
         
               (4)
            
            
               Σε ορισμένες χώρες μέλη του ΔΓΕ αναφέρθηκαν νέα κρούσματα της γρίπης των πτηνών. Είναι συνεπώς σκόπιμο να παραταθεί η αναστολή της μετακίνησης πτηνών συντροφιάς και των εισαγωγών άλλων πτηνών από ορισμένες περιοχές κινδύνου.
            
         
               (5)
            
            
               Στον κανονισμό (ΕΚ) αριθ. 998/2003 προβλέπονται διάφορα συστήματα κτηνιατρικού ελέγχου ανάλογα με τον αριθμό και τη χώρα καταγωγής των ζώων. Είναι σκόπιμο να χρησιμοποιηθεί ο κατάλογος των τρίτων χωρών στο τμήμα 2 του μέρους Β του παραρτήματος ΙΙ του ανωτέρω κανονισμού σε συνδυασμό με τις χώρες που αναφέρονται στο άρθρο 1 παράγραφος 4 του κανονισμού (ΕΚ) αριθ. 745/2004 της Επιτροπής, της 16ης Απριλίου 2004, για τη θέσπιση μέτρων σε σχέση με τις εισαγωγές προϊόντων ζωικής προέλευσης για προσωπική κατανάλωση (8).
            
         
               (6)
            
            
               Σύμφωνα με τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (9), επιτρέπεται η εισαγωγή, υπό όρους σχετικούς με την υγεία των ζώων, διαφόρων ζωικών υποπροϊόντων όπως ζελατίνη για τεχνική χρήση, πρώτες ύλες για φαρμακευτική χρήση και άλλα, καταγωγής διαφόρων περιοχών της Κοινότητας, δεδομένου ότι τα προϊόντα αυτά θεωρούνται ασφαλή λόγω των ειδικών συνθηκών παραγωγής, επεξεργασίας και χρήσης που αδρανοποιούν με αποτελεσματικό τρόπο τους πιθανούς παθογόνους παράγοντες ή εμποδίζουν την επαφή με τα ευπαθή ζώα. Σύμφωνα με το παράρτημα VIII κεφάλαιο ΙΙΙ τμήμα ΙΙ μέρος Β σημείο 7 του εν λόγω κανονισμού, η διάθεση στην αγορά γκουανό δεν υπόκειται σε όρους σχετικά με την υγεία των ζώων.
            
         
               (7)
            
            
               Σύμφωνα με το άρθρο 21 του κανονισμού (ΕΚ) αριθ. 1774/2002 τα μέτρα διασφάλισης σε σχέση με τα προϊόντα που εμπίπτουν στα παραρτήματα VII και VIII του εν λόγω κανονισμού θεσπίζονται σύμφωνα με το άρθρο 10 της οδηγίας 90/425/ΕΟΚ.
            
         
               (8)
            
            
               Συνεπώς, οι αποφάσεις 2005/759/ΕΚ και 2005/760/ΕΚ πρέπει να τροποποιηθεί αναλόγως.
            
         
               (9)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2005/759/ΕΚ τροποποιείται ως ακολούθως:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Μετακινήσεις από τρίτες χώρες
               1.   Τα κράτη μέλη επιτρέπουν τη μετακίνηση από τρίτες χώρες ζώντων πτηνών συντροφιάς μόνον όταν το φορτίο αποτελείται από πέντε πτηνά κατ’ ανώτατο όριο και:
               
                           α)
                        
                        
                           τα πτηνά προέρχονται από χώρα μέλος του ΔΓΕ που ανήκει στην αρμοδιότητα μιας από τις περιφερειακές επιτροπές του καταλόγου που βρίσκεται στο μέρος Α του παραρτήματος Ι· ή
                        
                     
                           β)
                        
                        
                           τα πτηνά προέρχονται από χώρα μέλος του ΔΓΕ που ανήκει στην αρμοδιότητα μιας από τις περιφερειακές επιτροπές του καταλόγου που βρίσκεται στο μέρος Β του παραρτήματος Ι υπό την προϋπόθεση ότι:
                           
                                       i)
                                    
                                    
                                       τα πτηνά έχουν υποβληθεί σε απομόνωση διάρκειας 30 ημερών στον τόπο αναχώρησης πριν από την εξαγωγή από την τρίτη χώρα που αναφέρεται στον κατάλογο της απόφασης 79/542/ΕΟΚ, ή
                                    
                                 
                                       ii)
                                    
                                    
                                       έχει υποβληθεί σε καραντίνα διάρκειας 30 ημερών, μετά την εισαγωγή στο κράτος μέλος προορισμού, σε σταθμούς απομόνωσης εγκεκριμένους σύμφωνα με το άρθρο 3 παράγραφος 4 της απόφασης 2000/666/ΕΚ, ή
                                    
                                 
                                       iii)
                                    
                                    
                                       έχουν εμβολιαστεί και μία φορά τουλάχιστον επανεμβολιαστεί εντός των τελευταίων 6 μηνών και προτού παρέλθουν 60 ημέρες πριν από την αποστολή, σύμφωνα με τις οδηγίες του κατασκευαστή του εμβολίου κατά της γρίπης των πτηνών με εμβόλιο H5 εγκεκριμένο για τα εν λόγω είδη, ή
                                    
                                 
                                       iv)
                                    
                                    
                                       έχουν απομονωθεί για δέκα τουλάχιστον ημέρες πριν από την εξαγωγή και έχουν υποβληθεί σε δοκιμασία για την ανίχνευση του αντιγόνου ή γονιδιώματος H5N1, σύμφωνα με τις προδιαγραφές του κεφαλαίου 2.7.12 του εγχειριδίου διαγνωστικών δοκιμασιών και εμβολίων για χερσαία ζώα (Manual of Diagnostic Tests and Vaccines for Terrestrial Animals) η οποία πραγματοποιήθηκε σε δείγμα που ελήφθη μετά την τρίτη ημέρα της απομόνωσης.
                                    
                                 
                     2.   Η συμμόρφωση με τους όρους της παραγράφου 1 πιστοποιείται από επίσημο κτηνίατρο, εφόσον συντρέχουν οι συνθήκες της παραγράφου 1 στοιχείο β) σημείο ii) βάσει δήλωσης του κατόχου, στην τρίτη χώρα αποστολής σύμφωνα με το υπόδειγμα πιστοποιητικού που περιέχεται στο παράρτημα ΙΙ.
               3.   Το κτηνιατρικό πιστοποιητικό συμπληρώνεται από:
               
                           α)
                        
                        
                           δήλωση του κατόχου ή αντιπροσώπου του κατόχου σύμφωνα με το παράρτημα ΙΙΙ·
                        
                     
                           β)
                        
                        
                           επιβεβαίωση με το ακόλουθο περιεχόμενο:
                           “Πτηνά συντροφιάς σύμφωνα με το άρθρο 1 της απόφασης 2005/759/ΕΚ”.».
                        
                     
         
               2)
            
            
               Το άρθρο 3 αντικαθίσταται από το ακόλουθο κείμενο:
               «Άρθρο 3
               Η παρούσα απόφαση δεν ισχύει για τη μετακίνηση προς το έδαφος της Κοινότητας ζώντων πτηνών συντροφιάς που συνοδεύουν τον κάτοχό τους από την Ανδόρρα, τις νήσους Φερόες, τη Γροιλανδία, την Ισλανδία, το Λιχτενστάιν, το Μονακό, τη Νορβηγία, το Σαν Μαρίνο, την Ελβετία και το Κράτος της Πόλης του Βατικανού.».
            
         
               3)
            
            
               Στο άρθρο 5 η ημερομηνία «30 Νοεμβρίου 2005» αντικαθίσταται από την ημερομηνία «31 Ιανουαρίου 2006».
            
         
               4)
            
            
               Το παράρτημα Ι τροποποιείται σύμφωνα με το παράρτημα της παρούσας απόφασης.
            
         Άρθρο 2
   Η απόφαση 2005/760/ΕΚ τροποποιείται ως ακολούθως:
   
               1)
            
            
               Το άρθρο 2 αντικαθίσταται από το ακόλουθο κείμενο:
               «Άρθρο 2
               1.   Κατά παρέκκλιση από το άρθρο 1 παράγραφος 1 στοιχείο α), τα κράτη μέλη επιτρέπουν τις εισαγωγές πτηνών που προέρχονται από οργανισμούς, ινστιτούτα και κέντρα εγκεκριμένα από την αρμόδια αρχή στο κράτος μέλος προορισμού σύμφωνα με την οδηγία 92/65/ΕΟΚ και προορίζονται για οργανισμούς, ινστιτούτα και κέντρα τα οποία έχουν παρομοίως εγκριθεί από την αρμόδια αρχή στο κράτος μέλος προορισμού σύμφωνα με την εν λόγω οδηγία.
               2.   Κατά παρέκκλιση από το άρθρο 1 παράγραφος 1 στοιχείο β), τα κράτη μέλη επιτρέπουν την εισαγωγή των εξής προϊόντων:
               
                           α)
                        
                        
                           αυγών επώασης του είδους που αναφέρεται στο άρθρο 1 παράγραφος 1 στοιχείο α) υπό την προϋπόθεση ότι τα αυγά προορίζονται για:
                           
                                       i)
                                    
                                    
                                       εγκεκριμένους φορείς, ινστιτούτα και κέντρα που αναφέρονται στην παράγραφο 1, ή
                                    
                                 
                                       ii)
                                    
                                    
                                       ειδικά εκκολαπτήρια που έχουν λάβει έγκριση για το σκοπό αυτό από την αρμόδια αρχή και στις εγκαταστάσεις των οποίων δεν εκκολάπτονται ταυτόχρονα αυγά για πουλερικά, ενώ τα αυγά εκκολάπτονται μόνον κατόπιν υποκαπνισμού που απολυμαίνει αποτελεσματικά το κέλυφος·
                                    
                                 
                     
                           β)
                        
                        
                           δειγμάτων που συλλέγονται από οποιοδήποτε είδος πτηνού, συσκευάζονται με ασφάλεια και αποστέλλονται απευθείας, με ευθύνη των αρμόδιων αρχών της χώρας αποστολής που περιλαμβάνεται στο παράρτημα, σε εγκεκριμένο εργαστήριο ενός κράτους μέλους για εργαστηριακή διάγνωση·
                        
                     
                           γ)
                        
                        
                           προϊόντων που προέρχονται από τα είδη που συμμορφώνονται με τους όρους του κεφαλαίου ΙΙ(Γ), του κεφαλαίου ΙΙΙ(Γ), του κεφαλαίου IV(B), του κεφαλαίου VI(Γ) και του κεφαλαίου Χ(Β) του παραρτήματος VII, καθώς και του κεφαλαίου ΙΙ(Γ), του κεφαλαίου ΙΙΙ(ΙΙ)(Β), του κεφαλαίου VII(A)(1)(α), του κεφαλαίου VII(B)(5) και του κεφαλαίου Χ του παραρτήματος VIII του κανονισμού (ΕΚ) αριθ. 1774/2002·
                        
                     
                           δ)
                        
                        
                           προϊόντων που προέρχονται από τα είδη τα οποία, σύμφωνα με την κοινοτική νομοθεσία, δεν υπόκεινται σε όρους για την υγεία των ζώων ή τα οποία δεν υπόκεινται σε απαγόρευση ή περιορισμό για λόγους σχετικούς με την υγεία των ζώων, συμπεριλαμβανομένων των προϊόντων που αναφέρονται στο κεφάλαιο ΙΙΙ(ΙΙΙ) του παραρτήματος VIII του κανονισμού (ΕΚ) αριθ. 1774/2002, όσον αφορά ανοργανοποιημένο γκουανό από χώρες που δεν έχουν αναφέρει την παρουσία γρίπης των πτηνών που προκαλείται από τον υπότυπο Η5Ν1 του ιδιαιτέρως παθογόνου ιού Α κατά τους τελευταίους δώδεκα μήνες.».
                        
                     
         
               2)
            
            
               Στο άρθρο 6 η ημερομηνία «30 Νοεμβρίου 2005» αντικαθίσταται από την ημερομηνία «31 Ιανουαρίου 2006».
            
         Άρθρο 3
   Τα κράτη μέλη λαμβάνουν τα αναγκαία μέτρα για τη συμμόρφωση με την παρούσα απόφαση, τα οποία και δημοσιεύουν. Ενημερώνουν αμέσως την Επιτροπή σχετικά.
   Άρθρο 4
   Η παρούσα απόφαση απευθύνεται στα κράτη μέλη.
   
      Βρυξέλλες, 30 Νοεμβρίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).
   
      (2)  ΕΕ L 268 της 24.9.1991, σ. 56· οδηγία όπως τροποποιήθηκε τελευταία από την πράξη προσχώρησης του 2003.
   
      (3)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από την πράξη προσχώρησης του 2003.
   
      (4)  ΕΕ L 146 της 13.6.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1193/2005 της Επιτροπής (ΕΕ L 194 της 26.7.2005, σ. 4).
   
      (5)  ΕΕ L 278 της 31.10.2000, σ. 26· απόφαση όπως τροποποιήθηκε τελευταία από την απόφαση 2002/279/ΕΚ (ΕΕ L 99 της 16.4.2002, σ. 17).
   
      (6)  ΕΕ L 285 της 28.10.2005, σ. 52.
   
      (7)  ΕΕ L 285 της 28.10.2005, σ. 60.
   
      (8)  ΕΕ L 122 της 26.4.2004, σ. 1.
   
      (9)  ΕΕ L 273 της 10.10.2002, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 416/2005 της Επιτροπής (ΕΕ L 66 της 12.3.2005, σ. 10).
   
      ΠΑΡΑΡΤΗΜΑ
      Το παράρτημα Ι της απόφασης 2005/759/ΕΚ αντικαθίσταται από το ακόλουθο κείμενο:
      
         
            «ΠΑΡΑΡΤΗΜΑ I
            ΜΕΡΟΣ A
            Χώρες μέλη του ΔΓΕ που ανήκουν στην αρμοδιότητα μιας από τις περιφερειακές επιτροπές του ΔΓΕ που αναφέρονται στο άρθρο 1 παράγραφος 1 στοιχείο α):
            —
            ΜΕΡΟΣ B
            Χώρες μέλη του ΔΓΕ που ανήκουν στην αρμοδιότητα μιας από τις περιφερειακές επιτροπές του ΔΓΕ που αναφέρονται στο άρθρο 1 παράγραφος 1 στοιχείο β):
            
                        —
                     
                     
                        Αφρική,
                     
                  
                        —
                     
                     
                        Αμερικανική Ήπειρος,
                     
                  
                        —
                     
                     
                        Ασία, Άπω Ανατολή και Ωκεανία,
                     
                  
                        —
                     
                     
                        Ευρώπη, πλην των χωρών που αναφέρονται στο άρθρο 3 και
                     
                  
                        —
                     
                     
                        Μέση Ανατολή».